Diari Oficial de la Generalitat Valenciana


Sumari del DOGV 4650, del 15-12-2003 (2003/12676)

Assumpte civil número 829/2002. Cèdula de notificació.
------------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/12254


Organisme emissor
:   Jutjat de Primera Instància Número 11 de València

Tipus de document
:   Anunci

Assumpte civil número 829/2002. Cèdula de notificació. [2003/Q12921]
  
Part demandant: José Gómez Fuentes.
  
Part demandada: Juan Carlos Giraldos Dasí, Javier Villegas Cebrián, Línea Directa Aseguradora, SA, i Consorcio de Compensación de Seguros.
  
Al juí a què es fa referència s'ha dictat la resolució el text de la qual, literalment, és el següent:
  
«Provisió
  
Jutge que la dicta: Francisco de Asís Silla Sanchis
  
Lloc: València
  
Data: 14 de novembre de 2003
  
Uniu a les actuacions a què corresponguen els anteriors resguards d'ingrés del compte d'este jutjat a Banesto, per un import total de 870,52 euros, així com les comunicacions de pagament remeses pel Consorcio de Compensación de Seguros, de les quals es farà trasllat a la part actora.
  
Una vegada consignada pel Consorcio de Compensación de Seguros la quantitat de 870,52 euros, que és la quantitat que la sentència dictada condemna al pagament als demandats, solidàriament, i no sent-ne ferma esta sentència, oficieu a l'organisme esmentat a fi que manifest si, no obstant no ser ferma la sentència, interessa el lliurament a l'actora en concepte de pagament.
  
Atés que han esdevingut negatives les gestions fetes per a conéixer el domicili o residència actual de la part codemandada, Juan Carlos Giraldos Dasí, després d'haver-se intentat sense resultat la comunicació per correu i la domiciliària, procediu, com ordenen els articles 156.4 i 164, ambdós de la Llei 1/2000, d'Enjudiciament Civil (LECn), a notificar la sentència dictada a la part codemandada: Juan Carlos Giraldos Dasí, mitjançant edictes que cal publicar tant al tauler d'anuncis d'este jutjat com en el Diari Oficial de la Generalitat Valenciana. L'edicte que cal remetre a este diari remeteu-lo amb ofici que s'haurà de lliurar al procurador actor perquè tinga cura del seu curs i gestió. Esta publicació serà a càrrec seu.
  
Manera d'impugnació: mitjançant un recurs de reposició davant d'este jutjat, no obstant això, es portarà a efecte el que s'ha acordat. El recurs s'haurà d'interposar a través d'un escrit en el termini de cinc dies hàbils comptadors des del sendemà de la notificació, amb expressió de la infracció comesa a juí del recurrent, sense estos requisits no s'admetrà el recurs (articles 451 i 452 de la LECn).
  
Ho acorda i firma sa senyoria, en done fe. Firma del jutge. Firma de la secretària».
  
En atenció al desconeixement de l'actual domicili o residència de la part codemandada, Juan Carlos Giraldos Dasí, mitjançant la provisió de data 14 de novembre de 2003, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte tant al tauler d'anuncis d'este jutjat com en el Diari Oficial de la Generalitat Valenciana, per a portar a efecte la diligència de notificació al codemandat Juan Carlos Giraldos Dasí de la sentència dictada en estes actuacions.